D acu ɣas akken iɣeblan n tsekla tamensayt ur tent-nettaf ara s tuget deg tsekla tatrart, imi tiwsatin n tneggarut-a, tuget deg-sent llant yakan deg tsekla taberranit, dɣa ad naf imura n tsekla-agi sexdamen lqaleb-nni yellan yakan deg tsekla taberrnit deg usnulfu n tewsatin-nsen, ama d amezgun, tullist neɣ d ungal. D acu ungal s teqbaylit yezmer ad dimagar aɣbel n usismel, imi aṭas n yimura ladɣa imura imezwuru, ur sɛin ara lqaleb anasli iɣef ara senden, degmi tikwal ad naf kra n wungalen uɣen-d rruḥ seg tmucuha neɣ ahat qerben ɣer tullisin. Seg tama-nniḍen ula ma yella ungal s teqbaylit ur yewwi ara aḥric ameqqran deg usnulfu, ma nessemgared-it d tmedyazt yuran, maca yewwi tixutert yuklalen deg tsekla taqbaylit tatrart, imi yezmer ad tt-yeccekcem deg tegreɣlanit.